
Olaines pirmsskolas izglītības iestādes “Čiekuriņš” attīstības plāns 
2026./2027. - 2028./2029. mācību gadam




Izglītības iestādes misija – Sapņo, tici un dari! 

Izglītības iestādes vīzija par izglītojamo – Bērns ar vēlmi attīstīties, pilnveidot tā stiprās puses, pēctecīgi paplašinot savu pieredzi par pasauli mūsdienīgi nodrošinātā mācību vidē, ievērojot atbildīga dzīvesveida pamatprincipus.

Izglītības iestādes vērtības – Atbildība (par savu rīcību un vārdiem); Drosme (būt patiesam un atklātam, rīkoties); Gudrība (saprast pasauli, sevi un citus cilvēkus); Tolerance (iecietība pret citādo un sapratne).


Stratēģiskie mērķi un uzdevumi

1. Attīstīt izglītojamo zināšanas, prasmes un kompetences, sagatavojot pamatizglītības apguvei. 
(Saskaņā ar Olaines novada pašvaldības izglītības attīstības stratēģijas 2023. – 2028. g. SM 1, SM 2)

Ieviest un īstenot kvalitatīvas mācības, veidojot pedagogiem vienotu izpratni par vispārējo un speciālo pirmsskolas izglītības programmu kvalitatīvu un efektīvu īstenošanu. 

2. Nodrošināt katram izglītojamajam iespēju kļūt par atbildīgu, tikumisku, rīcībspējīgu un patstāvīgu personību, veicināt izpratni par vērtībām un tikumiem. (Saskaņā ar Olaines novada pašvaldības izglītības attīstības stratēģijas 2023. – 2028. g. SM 2)

Izveidot sistēmu audzināšanas darbā prioritāšu noteikšanai un izvērtēšanai, kas veicina izglītojamo patstāvību un pašvadītu mācīšanos, saskarsmes un sadarbības prasmes.

3. Paaugstināt darba kvalitāti darbā ar izglītojamajiem ar speciālām vajadzībām.
(Saskaņā ar Olaines novada pašvaldības izglītības attīstības stratēģijas 2023. – 2028. g. SM 2, SM 3)

Organizēt tālākizglītības kursus un praktiskos seminārus, kā arī ieviest mentoru un savstarpējās hospitācijas sistēmu iestādē, lai attīstītu skolotāju prasmes un nodrošinātu iekļaujošas vides un metožu efektīvu pielietošanu katrā grupā.

4. Pilnveidot darbiniekiem vienotu izpratni par izglītības iestādes darba prioritātēm un atbildības sadalījumu.
(Saskaņā ar Olaines novada pašvaldības izglītības attīstības stratēģijas 2023. – 2028. g. SM 1)

Ieviest iekšējās komunikācijas un plānošanas sistēmu, vizualizējot iestādes mērķus visiem pieejamā formātā, veikt vienotas izpratnes monitoringu, stiprināt savstarpējos sadarbības modeļus, rīkojot regulārus informatīvos pasākumus, atbalsta un sadarbības veicināšanai.


Izpildes rādītāji 

	Kategorija
	Sasniedzamais rezultāts
	Uzdevumu izpildes indikatori (pamatojums, ka rezultāts ir sasniegts)
	Laiks

	Prioritāte:  Kvalitatīvu un bērniem saistošu rotaļnodarbību organizēšana


	Kvalitatīvas mācības
	Pedagogiem ir vienota izpratne par kvalitatīvu rotaļnodarbību organizēšanas nosacījumiem, skaidri definētiem kvalitatīvas rotaļnodarbības kritērijiem. Notiek aktīva āra vides izmantošana mācību procesā, izglītojamo iesaiste tēmu un aktivitāšu plānošanā, kā arī pedagogi mācību procesā jēgpilni izmanto digitālos mācību līdzekļus.

	· Vismaz 95% pedagogu ikdienas darbā īsteno mācību procesa diferenciāciju un individualizāciju.
· Ne mazāk kā 30% nodarbību tiek organizētas āra vidē.
· Visi iestādes pedagogi piedalījušies mācībās par digitālo līdzekļu izmantošanu mācību procesa diferencēšanā.
· Katrs iestādes pedagogs vismaz vienā atklātajā nodarbībā dalās pieredzē par digitālo rīku izmantošanu.

	2026./2027.m.g.


	Prioritāte: Izglītojamo patstāvīgās darbības un pašvadītas mācīšanās sekmēšana


	Atbilstība mērķiem
	Izveidota un  ieviesta vienota audzināšanas darba prioritāšu noteikšanas un izvērtēšanas sistēma. 
	· Izstrādāta bērnu sociāli emocionālo un pašvadības prasmju novērtēšanas metodika – novērojumu karte. 
· Izveidoti uzskatāmi vizuālie atbalsta materiāli, kas palīdz bērniem pašiem plānot un izvērtēt savu darbību.
· Izveidots vienots algoritms regulārai un pozitīvai atgriezeniskās saites sniegšanai vecākiem par bērna patstāvības un sadarbības prasmju dinamiku.
· Āra vidē izveidoti vismaz 2 jauni elementi, kas ļauj bērniem patstāvīgi darboties, apgūstot jaunas prasmes un zināšanas. 
· Visi PII grupu pedagogu mācību gada plānos integrē jaunās audzināšanas darba prioritātes un regulāri veic bērnu novērojumus.
· Visi vecāko un sagatavošanas grupu bērni ikdienā izmanto vienkāršotus pašvadības elementus (piemēram, paši izvēlas mācību centru, fiksē darbības rezultātu ar simbolu palīdzību).
· Vismaz 70% vecāku aptaujās izsaka gandarījumu par iestādes metodēm bērnu patstāvības un saskarsmes prasmju veicināšanā.
· Noorganizētas vismaz 2 praktiskās darbnīcas vai pieredzes apmaiņas pasākumi PII pedagogiem par bērnu pašvadības un sadarbības prasmju aktivizēšanu rotaļdarbībā.

	2027./2028.m.g.



	Prioritāte: Individuālās pieejas nodrošināšana un mūsdienīgas atbalsta pasākumu metodikas integrēšana mācību procesā.

	Iekļaujoša vide
	Stiprināta pedagogu, atbalsta personāla sadarbība un kapacitāte, tādējādi kvalitatīvi individualizējot mācību saturu un sekmējot izglītojamo sociālo integrāciju.


	· Pielāgota un labiekārtota pirmsskolas fiziskā un mācību vide atbilstoši bērnu traucējumu veidiem.
· Izveidots efektīvs iekšējais atbalsta personāla (logopēds, psihologs, speciālais pedagogs u.c.) un grupas skolotāju sadarbības modelis un bērnu progresa monitoringa sistēma.
· Izveidota cieša un atbalstoša sadarbības sistēma ar vecākiem, sniedzot regulāru metodisko un emocionālo atbalstu bērna prasmju nostiprināšanai mājās.
· Vismaz 85% speciālo programmu bērnu vecāku aptaujās apliecina augstu apmierinātību ar iestādes sniegtā atbalsta kvalitāti un bērna adaptāciju.
· Visi pedagogu un atbalsta speciālistu, kuri strādā ar speciālajām programmām, reizi gadā pilnveido kompetenci iekļaujošās izglītības jautājumos.
· Iegādāti un mācību procesā integrēti vismaz 10 jauni speciālie mācību līdzekļi vai sensorie materiāli. 
· Iegādāta silto graudu iekārta un veikta darbinieku apmācība tās izmantošanā. 

	2026./2027.m.g.
2027./2028.m.g.
2028./2029.m.g.

	Prioritāte: Darbinieku līdzatbildības stiprināšana un labas pārvaldības principu ieviešana ikdienas darbā.


	Laba pārvaldība
	Pirmsskolas izglītības iestādes darbiniekiem ir kopīgs redzējums un personīga atbildība par iestādes vērtībām, noteiktajām prioritātēm un attīstības mērķiem. Tas nodrošina saskaņotu un mērķtiecīgu rīcību, kā arī augstu sadarbības kultūru ikdienas pedagoģiskajā un saimnieciskajā procesā.


	· Nostiprināta atbalstoša atgriezeniskās saites kultūra, kurā darbinieki līdzdarbojas lēmumu pieņemšanā un uzņemas iniciatīvu iestādes darba uzlabošanai.
· Vismaz 90% darbinieku ikgadējā anonīmajā aptaujā apliecina, ka viņi izprot iestādes prioritātes un saredz savu personīgo lomu to sasniegšanā.
· Noorganizēti vismaz 3 komandas saliedēšanas, stratēģiskās plānošanas vai refleksijas semināri mācību gada laikā.

	2028./2029.m.g.


















Audzināšanas darba prioritātes 2026.–2028. gadam

1.Saskarsmes un sadarbības prasmju sekmēšana.

Galvenie uzdevumi: 
· attīstīt bērnu spēju veidot pozitīvas attiecības caur emocionālo inteliģenci;
· konstruktīvi risināt konfliktus;
· strādāt komandā, sadarbojoties rotaļās un projektos.


2.Patstāvības un pašvadītas mācīšanās veicināšana. 

Galvenie uzdevumi: 
· veidot bērnos pārliecību par saviem spēkiem;
·  attīstīt pašapkalpošanās iemaņas;
·  attīstīt prasmi plānot un izvērtēt savu darbību.


3. Efektīva iestādes un izglītojamo vecāku sadarbības veidošana.

Galvenie uzdevumi:
· veidot uzticībā un partnerībā balstītu sadarbību ar ģimeni;
· nodrošināt vienotu pieeju bērna attīstībā un patriotisko jūtu audzināšanā.


Plāna uzraudzība un izvērtēšana

Iestādes attīstības plāna realizēšanas progress tiek regulāri analizēts 2 reizes mācību gadā ikgadējās pedagoģiskās padomes sēdēs (janvārī un maijā), kurās, balstoties uz sasniegtajiem rezultātiem un atbilstoši izmaiņām normatīvajos dokumentos, tiek precizēti un aktualizēti turpmākie darba uzdevumi.

Šis dokuments ir parakstīts ar drošu elektronisko parakstu un satur laika zīmogu

